  Юлия Ильмурзина Удмурт кылын лыдӟиськыны яратӥсьёс понна эшшо одӥг кузьым. Удмуртиысь тодмо кылбурчилэн Любовь Ганьковалэн «Малпанъёсам уло аръёс» выль бичетэз потӥз, ивортэ «Удмуртия» книгапоттонни. Книгае пыртэмын пӧртэм пумо жанръёс: кылбуръёс, веросъёс, мадёсъёс. Со сяна, Ганьковалэн азьвыл потэм «Кырӟалэ, кырӟась эшъёсы» книгаяз пыртытэк кылем такмакъёс но гуртоосызлэсь бичам визькылъёс, кылтэчетъёс шедизы. «Малпасько, Совето вакытысь гуртын улон сярысь серемес но шулдыр, синвуо-кайгуо учыръёс лыдӟисьёслы тунсыко потозы. Веросъёсысь но кылбуръёсысь асьсэды но тодмооссэс шедьтозы», — лыдӟисьёслы вазиське Любовь Ганькова. Книгалэн поттонлыдэз 250 экземпляр. Бичет бордын ужазы «Удмуртия» книгапоттонниысь редактор Сергей Матвеев, суредась Валентин Семёнов, компьютер вёрсткалэн операторез Ирина Егорова. вылбамзэ радъяз Василий Иванов. Тегъёс: Лулчеберет Ижкар Литература Удмуртия Мерлык  